වල්ලපට්ට කිලෝ ග්‍රෑම් හයයි ග්‍රෑම් හයසීයක් සමඟ පුද්ගලයකු දෙණියාය පොලිස් විශේෂ කාර්යය බළකාය මඟින් කළුබෝවිටියන ප්‍රදේශයේ දී අත්අඩංගුවට ගෙන ඇත.කළුබෝවිටියන ගලබඩකන්ද ප්‍රදේශයේ පෞද්ගලික ඉඩමකින් මේ වල්ලපට්ට කපා ඇති අතර අත්අඩංගුවට පත් තැනැත්තා අලපලාදෙනිය ප්‍රදේශයේ පදිංචි විසි නව හැවිරිදි තරුණයෙකි.කොළඹ හෝටලයක කෝකියකු වශයෙන් සේවය කරන මොහු කොළඹට රැගෙන යාම සඳහා මේ වල්ලපට්ට පෝර උරයක දමා කරබරින් රැගෙන එන අවස්ථාවේ දී අත්අඩංගුවට පත් වී ඇත.දෙණියාය පොලිස් විශේෂ කාර්යය බළකා කඳවුරට ලැබුණ තොරතුරක් මත පොලිස් පරීක්ෂක ප්‍රියංකර මහතා ඇතුළු කණ්ඩායමක් මඟින් අත්අඩංගුවට ගත් මොහු නීතිමය කටයුතු සඳහා මොරවක පොලිසියට භාර දී තිබේ..